**Ейәнсура районы Иҫәнғол 2-се һанлы урта дөйөм белем биреү мәктәбе**

**“1812 йылғы Ватан һуғышы ҡаһармандары” интернет-олимпиадаһының II туры**

**Я. Хамматовтың “Төньяҡ амурҙары” романынан алынған**

**“Һуғышҡа китер алдынан уйланыуҙар” өҙөгө буйынса эссе**

**Башҡарыусыһы**: Ҡыуандыҡова Азалия Марат ҡыҙы,

Ейәнсура районы Иҫәнғол 2-се һанлы

урта дөйөм белем биреү мәктәбенең

9-сы класс уҡыусыһы

**Етәксеһе**: Сәғитова Әлиә Мәүлит ҡыҙы

Һуғыш һүҙен ишетеү менән беҙҙең күҙ алдына емерек ауыл-ҡалалар, рәхимһеҙ үлемдәр, ҡанлы күҙ йәштәре, имгәнгән яҙмыштар, йәтим балалар килеп баҫа. Эйе, һуғыш ул бөтә донъя өсөн ҙур фажиғә. Һуғыш - ул бөтә кешелек өсөн оло һынау. Тик һуғыштан ҡасып ҡотолоп булмай. Элек- электән беҙҙең ата-бабаларыбыҙ Тыуған илдәрен яҡлап яуға күтәрелгәндәр, йәнтөйәктәре өсөн ҡан түккәндәр, атайсалы өсөн үҙҙәренең йәндәрен биргәндәр.

“Яҡшы атҡа менеп, ҡулына алған

Уҡ-һаҙаҡҡай тигән ҡоралын,

Аямаған йәнен, түккән ҡанын

Һис бирмәгән башҡорт Уралын”

Башҡорт халҡының милли гимнына әүерелгән “Урал” йырында әйтелгәнсә,

“Үҙ илкәйе өсөн ҡорбан булған

Ир-егеттең ғүмере йәл булмаҫ”.

Шуға ла беҙҙең халҡыбыҙ алдына Тыуған илде һаҡлау һынауы килеп баҫһа, улар бер икеләнеүһеҙ , аттарын эйәрләп, уҡ-һаҙаҡтарын әҙерләп, дошманға ташланғандар.

Беҙҙең илебеҙ тарихында бик күп һуғыштар булған. Шуларҙың береһе - 1812 йылғы Ватан һуғышы. Наполеондың Мәскәүҙе килеп баҫыуын ишетеү менән, башҡорттар дәррәү яуға күтәреләләр һәм бик күп батырлыҡтар күрһәтеп, рус тар менән иңгә - иң терәп, еңеүгә өлгәшәләр.

Минеңсә, Тыуған илде һаҡлау - һәр кешенең изге бурысы. 1941 йылда Германия Рәсәйгә һөжүм иткәс, беҙҙең ҡартайҙарыбыҙ, аҙ ғына ла икеләнмәйенсә, Тыуған илебеҙҙе дошмандан азат итеү өсөн яуға күтәрәләләр һәм Бөйөк Еңеүгә үҙ өлөштәрен индерәләр. Мостай Кәримдең һүҙҙәре менән әйткәндә:

“Атасаҡ таң, киләсәк яҙ өсөн,

Яҙын япраҡланыр гөл өсөн,

Тыуыр балам, йырланыр йыр өсөн,

Йыр өсөн һәм тыуған ер өсөн –

Мин фронтҡа китәм, иптәштәр!”

Минең өсөн һуғыш - ҡот осҡос ҡурҡыныс һүҙ, ул - күңел әрнеүе, һыҙланыу, тетрәнеү. Тик, үкенескә күрә, бөгөнгө көндә лә һуғыш дауам итә. Украинала барған махсус хәрби операцияла бик күп һалдаттар, тыныс халыҡ үлә. Беҙҙең райондан унда етмештән артыҡ кеше хеҙмәткә саҡырылды. Минең ике туған ағайым да әлеге ваҡытта махсус хәрби операцияла ҡатнаша. Тиҙерәк ошо һуғыштың тамамланыуын теләйек. Тыныс күк йөҙө барыбыҙға ла!